Amazilia


Amazilia er ei biologisk slekt av kolibriar som på fleire vis er gjennomsnittlege og typiske for kolibrifamilien, Trochilidae. Med rundt 30 kolibriartar er dette den største slekta i familien og ho er spreidd med artar frå nordvestre Mexico i nord, beryllkolibri, og sørover gjennom Mellom-Amerika og Sør-Amerika til Paraguay og søraustre Brasil i sør, lengst sør representert av tupikolibri.

Skildring 
Amazilia-kolibriar har gjennomgåande grøn fjørdrakt, men mange har innslag av gulbrunt på undersida, mest ekstremt hos kanelkolibri. Mange har gulbrunt i bakkroppen og i halefjørene. Nokre artar har innslag av blått, mest synleg hos tupikolibri. Dei fleste har raud farge i nebbet, oftast i undernebbet, men hos nokre artar òg gjennom heile nebbet unntatt tuppen som alltid er mørk. Alle manglar iriserande strupeflekk som ein finn i mange andre kolibrislekter. Kroppsstorleiken er gjennomsnittleg for kolibriar, ca. 7 til 9 centimeter inkludert nebbet.

Dei har habitata sine hovudsakleg i opent landskap i lågland, der mange artar er talrike i utbreiingsområdet sitt.

Artslista
Slekta er kjent for ikkje å vere monofyletisk, og vil venteleg bli splitta opp i fleire slekter.

Amazilia-kolibriar i rekkjefølgje etter eBird/Clements Checklist v2019 med norske namn etter Norske navn på verdens fugler:
 Kvitbrystkolibri, Amazilia chionogaster, White-bellied Hummingbird, Tschudi, 1845, (LC)
 Cuzcokolibri, Amazilia viridicauda, Green-and-white Hummingbird, Berlepsch, 1883, (LC)
 Kastanjebukkolibri, Amazilia castaneiventris, Chestnut-bellied Hummingbird, Gould, 1856, (EN)
 Amaziliakolibri, Amazilia amazilia, Amazilia Hummingbird, Lesson, 1827, (LC)
 Mayakolibri, Amazilia candida, White-bellied Emerald, Bourcier & Mulsant, 1846, (LC)
 Honduraskolibri, Amazilia luciae, Honduran Emerald, Lawrence, 1867, (EN)
 Svartnebbkolibri, Amazilia brevirostris, White-chested Emerald, Lesson, 1829, (LC)
 Lysbukkolibri, Amazilia leucogaster, Plain-bellied Emerald, Gmelin, 1788, (LC)
 Tupikolibri, Amazilia versicolor, Versicolored Emerald, Vieillot, 1818, (LC)
 Andeskolibri, Amazilia franciae, Andean Emerald, Bourcier & Mulsant, 1846, (LC)
 Glitterstrupekolibri, Amazilia fimbriata, Glittering-throated Emerald, Gmelin, 1788, (LC)
 Fiolstrupekolibri, Amazilia lactea, Sapphire-spangled Emerald, Lesson, 1829, (LC)
 Blåbrystkolibri, Amazilia amabilis, Blue-chested Hummingbird, Gould, 1853, (LC)
 Yndekolibri, Amazilia decora, Charming Hummingbird, Salvin, 1891, (LC)
 Purpurbrystkolibri, Amazilia rosenbergi, Purple-chested Hummingbird, Boucard, 1895, (LC)
 Mangrovekolibri, Amazilia boucardi, Mangrove Hummingbird, Mulsant, 1877, (EN)
 Asurkronekolibri, Amazilia cyanocephala, Azure-crowned Hummingbird, Lesson, 1829, (LC)
 Beryllkolibri, Amazilia beryllina, Berylline Hummingbird, Deppe, 1830, (LC)
 Blåhalekolibri, Amazilia cyanura, Blue-tailed Hummingbird, Gould, 1859, (LC)
 Stålbukkolibri, Amazilia saucerottei, Steely-vented Hummingbird, DeLattre & Bourcier, 1846, (LC)
 Blågumpkolibri, Amazilia hoffmanni, Blue-vented Hummingbird, Cabanis & Heine, 1860
 Indigokronekolibri, Amazilia cyanifrons, Indigo-capped Hummingbird, Bourcier, 1843, (LC)
 Snøbukkolibri, Amazilia edward, Snowy-bellied Hummingbird, DeLattre & Bourcier, 1846, (LC)
 Grønbukkolibri, Amazilia viridigaster, Green-bellied Hummingbird, Bourcier, 1843, (LC)
 Rusthalekolibri, Amazilia tzacatl, Rufous-tailed Hummingbird, de la Llave, 1833, (LC)
 Yucatánkolibri, Amazilia yucatanensis, Buff-bellied Hummingbird, Cabot, 1845, (LC)
 Kanelkolibri, Amazilia rutila, Cinnamon Hummingbird, DeLattre, 1842, (LC)
 Fioletthettekolibri, Amazilia violiceps, Violet-crowned Hummingbird, Gould, 1859, (LC)
 Zapotekkolibri, Amazilia viridifrons, Green-fronted Hummingbird, Elliot, 1871, (LC)
 Kopargumpkolibri, Amazilia tobaci, Copper-rumped Hummingbird, Gmelin, 1788, (LC)

Kjelder

Referansar

Bakgrunnsstoff 

Kolibrifamilien
Takson namngjevne av René-Primevère Lesson
Fugleslekter